section_heading: Povijest
paragraph_text: Tvrtka je smještena u Torinu. Osnivač je Giovanni Bertone, u studenom 1912.g. U to vrijeme u Torinu nije bilo mnogo automobila i Giovanni zajedno sa svoj tri radnika bavio se popravljanjem i izradom kočija koje su vukli konji. Vlasnici kočija vrlo brzo su prepoznali visoku kvalitetu i preciznost izrade. 1914.g. počeo je prvi svjetski rat i Giovanni je dobio drugog sina Giuseppea. Za vrijeme rata tvrtka je bila u krizi. Kraj rata označio je i veliku prekretnicu za tvrtu: proširila se i prešla na automobile. Prvotni naziv tvrtke bio je "Carrozzeria Bertone". Giuseppe Nuccio Bertone, pridružio se ocu u tvrtki 1934.g., a preuzeo je tvrtku nakon drugog svjetskog rata. Postupno je malu obiteljsku radionicu pretvorio u proizvođača protutipova s vlastitom tvrtkom za dizajn. Tvrtka je podijeljena na dva dijela: "Carozzeria" koja proizvodi automobile i stilski studio "Stile Bertone". Prvi šef dizajnerskog dijela tvrtke bio je Franco Scaglione, tada već poznati dizajner. Nakon njega su slijedili Giorgetto Giugiaro i Marcello Gandini. Dva mlada talenta koji su kasnije postali međunarodno poznati. Tvrtku danas vodi udovica Nuccia, Lilli Bertone.